CELEX: 32020D1757
Language: ro
Date: 2020-11-19 00:00:00
Title: Decizia (UE) 2020/1757 a Consiliului din 19 noiembrie 2020 privind poziția care urmează să fie adoptată în numele Uniunii Europene în cadrul Consiliului Internațional al Zahărului în ceea ce privește aderarea Regatului Unit la Acordul internațional din 1992 privind zahărul

25.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 396/3
               
            
         DECIZIA (UE) 2020/1757 A CONSILIULUI
         din 19 noiembrie 2020
         privind poziția care urmează să fie adoptată în numele Uniunii Europene în cadrul Consiliului Internațional al Zahărului în ceea ce privește aderarea Regatului Unit la Acordul internațional din 1992 privind zahărul
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul internațional din 1992 privind zahărul (denumit în continuare „acordul”) a fost încheiat de Uniune prin Decizia 92/580/CEE a Consiliului (1) și a intrat în vigoare la 1 ianuarie 1993. Acordul a fost încheiat inițial pentru o perioadă de trei ani.
                  
               
                     (2)
                  
                  
                     În temeiul articolului 45 alineatul (2) din acord, Consiliul internațional al zahărului poate prelungi acordul pentru perioade succesive de câte cel mult doi ani fiecare. De la încheierea acestuia, acordul a fost prelungit periodic cu câte doi ani. Acordul a fost prelungit ultima dată la 10 iulie 2019 și rămâne în vigoare până la 31 decembrie 2021.
                  
               
                     (3)
                  
                  
                     Articolul 41 din acord prevede că guvernele tuturor statelor pot adera la acord în conformitate cu condițiile stabilite de Consiliul Internațional al Zahărului.
                  
               
                     (4)
                  
                  
                     La 2 octombrie 2020 Regatul Unit a depus o cerere formală de aderare la acord începând cu data de 1 ianuarie 2021.
                  
               
                     (5)
                  
                  
                     În cursul celei de a 57-a sesiuni a Consiliului Internațional al Zahărului, care este prevăzută a se desfășura la 27 noiembrie 2020, Consiliul Internațional al Zahărului urmează să stabilească condițiile de aderare a Regatului Unit la acord.
                  
               
                     (6)
                  
                  
                     Este oportun să se stabilească poziția care urmează să fie luată în numele Uniunii în cadrul Consiliului Internațional al Zahărului.
                  
               
                     (7)
                  
                  
                     Regatul Unit este un producător important de zahăr. Aprobarea aderării Regatului Unit la acord este în interesul Uniunii.
                  
               
                     (8)
                  
                  
                     Aderarea Regatului Unit la acord trebuie să intre in vigoare doar după încheierea perioadei de tranziție menționate la articolul 126 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (2). Acordul nu trebuie să se aplice cu titlu provizoriu în ceea ce privește Regatul Unit înainte de încheierea perioadei respective,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cursul celei de a 57-a sesiuni a Consiliului Internațional al Zahărului din 27 noiembrie 2020 este în favoarea aprobării aderării Regatului Unit la Acordul internațional din 1992 privind zahărul cu condiția ca aderarea să nu intre în vigoare, iar acordul să nu se aplice cu titlu provizoriu în ceea ce privește Regatul Unit înainte de încheierea perioadei de tranziție menționate la articolul 126 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 19 noiembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Decizia 92/580/CEE a Consiliului din 13 noiembrie 1992 privind semnarea și încheierea Acordului internațional din 1992 privind zahărul (JO L 379, 23.12.1992, p. 15).
         
            (2)  JO L 29, 31.1.2020, p. 7.